הרברט ליהמן

הרברט הנרי ליהמן (באנגלית: Herbert Henry Lehman; 28 במרץ 1878 - 5 בדצמבר 1963) היה פוליטיקאי יהודי אמריקאי מהמפלגה הדמוקרטית, אשר כיהן כמושל מדינת ניו יורק בשנים 1933–1942, וכסנאטור מטעם המדינה בשנים 1950–1957.

ביוגרפיה
ליהמן נולד בניו יורק למאיר ליהמן, ממייסדי בנק ההשקעות ליהמן ברדרס. אביו היגר מבוואריה שבגרמניה למונטגומרי שבאלבמה, ועבר להתגורר בניו יורק לאחר מלחמת האזרחים האמריקנית. בהמשך נעשה לשותף בבנק של אביו. ב-1910 התחתן ונולדו לו שלושה ילדים. אירווינג ליהמן היה אח של הרברט.

במהלך מלחמת העולם הראשונה שימש כקולונל בצבא ארצות הברית.

בשנת 1920 התחיל פעילות פוליטית במפלגה הדמוקרטית, ובשנת 1928 מונה לראש הוועדה הכלכלית של המפלגה. בשנים 1929–1932 כיהן כסגן מושל ניו יורק, תחת המושל פרנקלין דלאנו רוזוולט.

עם בחירתו של רוזוולט לנשיא ארצות הברית ב-1932, ירש אותו ליהמן והחל לשמש כמושל מדינת ניו יורק. מינואר 1933 ועד דצמבר 1942, לאחר שנבחר לתפקיד בארבע מערכות בחירות רצופות. בתקופה זו, פעל במדינתו ליישום מדיניות הניו דיל של הנשיא פרנקלין רוזוולט.

בשנת 1943 מונה למנהל הראשון של ארגון אונרר"א, וכיהן בתפקיד זה עד שנת 1946.

מינואר 1950 ועד ינואר 1957 כיהן כסנאטור מטעם מדינת ניו יורק, ובעת כהונתו נודע כמתנגד חריף של הסנאטור ג'וזף מקארתי, ונחשב לליברלי בהשקפותיו. בשנותיו האחרונות התגורר בביתו שבניו יורק, ונפטר ב-1963 כתוצאה מאי-ספיקת לב. הוא נקבר במחוז וסטצ'סטר שבניו יורק.

על שמו נקרא מושב לימן שב וכן רחוב בקריית ים.

קישורים חיצוניים

 
 
 
<div style="direction: ltr;">
 The Herbert H. Lehman Center for American History at Columbia University, with pictures of Lehman.
 Lehman Special Correspondence Files Website at Columbia University Libraries.

בוגרי ויליאמס קולג'
ניו יורק: אישים
יהודים אמריקאים
חברי המפלגה הדמוקרטית (ארצות הברית)
יהודים חברי הסנאט של ארצות הברית
מושלי מדינות ארצות הברית מהמפלגה הדמוקרטית
חברי הסנאט של ארצות הברית ממדינת ניו יורק
סנאטורים חברי המפלגה הדמוקרטית
סגני מושלי ניו יורק
אישים שעל שמם יישובים בישראל
אמריקאים שנולדו ב-1878
אמריקאים שנפטרו ב-1963